Taanlaste loodud, nagu nägime, on ka ühistegelik munamüügi korraldus, kusjuures eriti tähelepandav on munade tembeldamise ja märkimise viis munatoojate ja ühingute poolt, niiöelda - aadressi kaasaandmine igale munale, millega saavutati liikme vastutus kauba headuse eest. See korraldus tekkiski hiljem, umbes 1895. a., kui loodi ühistegelik munamüügi keskorganisatsioon "Taani Ühistegelik  Munaeksport". Selle järgi ei tarvitsenud inglased enam Taanist saadud mune süües silmi sulgeda ega nina kinni hoida, kaup oli nüüd värske ja püsis alalises headuses, nii et inglased seda kaupa nüüd võisid osta pimesi. Taani nimi ja munatempel kõr­valdas igasuguse kahtluse. Seega oli ühistegelikust müügikorraldusest võitnud ka tarvitaja.